Cekakak jawa

Cekakak jawa (Halcyon cyanoventris) punika spesies kedis pahan genus Halcyon saking famili Halcyonidae (kerabat raja-udang). Kedis puniki pinaka soroh kedis sane naar gumatat-gumitit sane madue habitat ring genah mabukak, utamannyane nampek yeh bersih, nglimbak ngantos tegehnyane 1.000 m dpl.

 Ceciren 
Kedis cekakak maukuran madya (25 cm) sareng warnan peteng pesan. Kedis kelih sane sirahnyane mawarna cokelat tua. Tenggorokan miwah kerah cokelat. Basang miwah tundun biru ungu. Penutup kampid selem miwah bulu makeber biru galang. Bercak putih ageng ring kedis kacingak jelas ritatkala makeber. Kedis muda sareng tenggorokan putih-putih. Iris coklat tua; paruh bara; miwah batis barak.

 Genah 
Cekakak jawa nglimbak mawates (endemik) ring Jawa miwah Bali. Kedis puniki ketah kacingak ring genah-genah mabukak miwah ring nampek sumber yeh bersih, ngantos tegehnyane 1.000 m dpl. Lianan punika, cekakak jawa taler ketah wenten ring carik, kolam be, paya sane sampun tuh, padang gembala, padang semak miwah sane lianan.

 Parilaksana 
Cekakak jawa naar gumatat-gumitit miwah buron-buron alit, rumasuk taler larva kumbang yeh. Kedis puniki kacatet naar be, udang, miwah katak. Maboros ring lahan padang-padangan mabukak. Cekakak jawa taler ketah kacingak ngenceg ring ajeng tonggak utawi cabang punyan sane tunggal. Kedis puniki langkung akeh meneng saking cekakak sungai (Todirhamphus chloris), nanging munyinnyane sane khas setata kapireng.

 Perkembangbiakan 
Cekakak jawa meng ring antara bulan Maret miwah September. Mataluh 3 utawi 4 butir, mawarna putih, sane magenah ring sebun marupa saluran utawi terowongan ring tanah ring tebing tukad sane mabukak miwah kasunarin matan ai.

 Taksonomis 
Makerabat nampek sareng cekakak belukar (H. smyrnensis), miwah kadang-kadang kaprecaya pateh sorohnyane, nanging ring Jawa Barat makakalih soroh kedis puniki kacunduk ring habitat sane pateh tanpa kawin silang, sane nujuang unduk kalih taksa punika malianan spesies.

 Pustaka